**ARBEIDS - / STILLINGESBESKRIVELSE FOR TROSOPPLÆRINGSLEDER TONE ARNTZEN.**

Trosopplæringsleder er ansatt til tjeneste i menighetene i Gjerpen og Borgestad med Skien kirkelige fellesråd som arbeidsgiver.

**STILLINGENS FORMÅL**

Trosopplæringsleder skal i samarbeid med andre tilsatte, frivillige organisasjoner og menighetenes råd og utvalg planlegge, gjennomføre og videreutvikle menighetenes trosopplæring for aldersgruppen 0 – 18 år. Trosopplæringsleder skal arbeide for at alle døpte i soknet skal få tilbud om grunnleggende opplæring i den kristne tro.

**ORGANISASJONSMESSIG PLASSERING**

1. Kirkevergen er trosopplæringsleder sin nærmeste overordnede.

2. Trosopplæringsleder har sammen med kateket/ene ansvar for den faglige utførelsen av de oppgaver som er tillagt stillingen.

3. Trosopplæringsleder skal samarbeide med ansatte og frivillige medarbeidere i enheten.

**HOVEDOPPGAVER – ANSVAR**

1. Lede, gjennomføre og videreutvikle trosopplæringsplanen/ tiltakene i samarbeid med stab, trosopplæringsutvalg, menighetsråd, fellesråd og frivillige medarbeidere.
2. Forberede og følge opp møter i trosopplæringsutvalget.
3. Orientere om og involvere stab i trosopplæringsplanen/ tiltakene.
4. Følge opp enhetens budsjett.
5. Arbeide med å rekruttere nye frivillige medarbeidere.
6. Holde kontakt og samarbeide med lokale frivillige organisasjoner.
7. Delta på stabsmøter.
8. Hovedansvar for enkelte felles arrangementer i fellesområdet.
9. Ansvar for kontakt og samarbeid med andre offentlige instanser og andre enheter der det er naturlig.

**SPESIELLE BESTEMMELSER**

1.Trosopplæringsleder er underlagt forvaltningslovens bestemmelser om taushetsplikt.

2.Trosopplæringsleder har ansvar for løpende kontakt med Bispekontoret vedrørende trosopplæringsreformen og videreutvikling av trosopplæringsplanen.

3.Trosopplæringsleder er ansvarlig for rapportering fra enheten.